**Közművelődési megállapodás**

mely létrejött **egyrészről** **Martonvásár Város Önkormányzata,**

képviseli: Dr. Szabó Tibor polgármester,

székhelye: 2462 Martonvásár Budai út 13.,

törzsszáma: 727431,

adószáma: 15727433-2-07,

cégjegyzékszám: 00-15-727433

**(a továbbiakban Önkormányzat),**

valamint **másrészről a Martonvásári Fúvószenei Egyesület,**

képviseli: Bártol Zsófia elnök

székhelye: 2462 Martonvásár Szent László út 2.

Adószáma 18497063-0-07

számlaszáma: 10403174-50526566-5389100

cégjegyzékszáma: 07-02-0001794

**(a továbbiakban Feladatellátó),**

**harmadrészről Martonvásár Városi Közszolgáltató Nonprofit Kft.,**

székhelye: 2462 Martonvásár Szent László út 2.

képviseli: Tóth Balázs Károly ügyvezető

adószám: 24901084-2-07

cégjegyzékszám: 07-09-024940

(a továbbiakban **Közszolgáltató)**

**(a továbbiakban együtt: Felek)**

között az alábbi helyen és időben.

**A Felek** a muzeális intézményekről, a nyilvános könyvtári ellátásról és a közművelődésről szóló 1997.évi CXL. törvény (a továbbiakban: törvény) 79. § alapján az alábbiakról állapodnak meg:

1. **A megállapodás tárgya**
   1. Az Önkormányzat megbízza a Feladatellátót az alábbi közművelődési feladatok ellátásával, aki a megbízást elfogadja és kötelezettséget vállal a jelen megállapodásban részletezett feladatok színvonalas ellátására, Martonvásár Város – Martonvásár Város Önkormányzata Képviselő-testületének a helyi közművelődési feladatok ellátásáról szóló 4/2019 (II.13.) önkormányzati rendelete (a továbbiakban Ör.) 7. §-a szerinti – közművelődési színterein: **BBK - 2462 Martonvásár, Emlékezés tere 2.; Óvodatörténeti Gyűjtemény - 2462 Martonvásár, Dózsa György út 13.; Városi Könyvtár - 2462 Martonvásár, Szent László út 2.**
      1. közreműködés, az Önkormányzat tulajdonában működő, közművelődési feladatokat közszolgáltatási szerződés alapján ellátó Közszolgáltatóval együttműködve, az Ör. 6. § (2) e) pontja szerinti feladatok ellátásában: így különösen fúvós zenekari koncertprogrammal történő megjelenés útján legalább évi 2 alkalommal, térítésmentesen, az Önkormányzat és Közszolgáltató rendezvénytervével (a továbbiakban: rendezvényterv) egyeztetetten, illetve a nemzeti ünnepek alkalmával, a Brunszvik-Beethoven Művelődési Ház rendezvénytervével egyeztetett módon.
      2. az Ör. 6. § (2) h) pontja szerinti feladatok ellátása körében különösen a Feladatellátó zenei vezetőinek elvárt magas szintű szakmai munkáján, szakképzettségén alapuló, a zenei, a zenész közösségi érdeklődést felkeltő és fenntartó, a zenei programokat mind a gyermekek, fiatalok, mind a közönség körében sikerre vivő zenei, képzési, közösségi módszerek alkalmazásával, évi átlagban heti 5 órás, a zenészi képzettségnek megfelelő szintű próbák tartásával. Ezen túl a Feladatellátó szereplési lehetőségeket szervez az elfogadott alapszabályában meghatározott tagjai részére, továbbá minden évben egy a rendezvénytervvel egyeztetett idejű, hétvégi zenei edzőtábort valósít meg a BBK épületében,
      3. az Ör. 6. § (2) i) és j) pontja szerinti feladatok megvalósításában való aktív közreműködés, így fúvószenei, zenekari, zenei együttműködési lehetőségek feltárása és felhasználása a helyi kultúra színesítése, elsősorban a fiatalok látókörének tágítása érdekében, kapcsolat építése a határon túli magyarság művelődési közösségeivel (Mezőkölpény – Erdély, Románia), egyéb testvértelepülések kulturális intézményeivel, egyesületeivel (Baienfurt – Németország, Saint Avertin – Franciaország), zenei kultúrák és irányzatok megismertetése és bemutatása, kultúrák közötti kapcsolatok kiépítése és gyarapítása, különösen a testvértelepülési találkozókon és egyéb határon túli zenei, hagyományőrző programokon való részvétellel,
      4. az Ör. 6. § (2) k) pontja, az iskolarendszeren kívüli, az öntevékeny és önképző formák, az életminőséget és az életesélyt javító, tanulási lehetőségek megteremtése körében heti rendszerességű, térítésmentes, motiváló, tudásfejlesztő próbák, illetve fellépések szervezésével.
   2. Az Önkormányzat, illetve az Önkormányzat által a Mötv. 13. § (1) bekezdés 7. pontja, a Kultv. 76.§ (1)-(6) bekezdése, a 77.§ (1) bekezdése, továbbá az Ör-ben meghatározott önkormányzati kulturális feladatok ellátásával megbízott Közszolgáltató a Feladatellátó közművelődési tevékenységéhez kapcsolódóan vállalja, hogy

1.2.1 a Brunszvik-Beethoven Művelődési Ház színpadát, öltözőkkel (2462 Martonvásár, Emlékezés tere 2. továbbiakban: BBK) próbák megtartása céljából az 1.1.2. pontban meghatározottak szerint heti 5 órában, térítésmentesen, előre egyeztetett időpontban biztosítja, , továbbá biztosítja az éves zenei edzőtábor megrendezésére a színháztermet a színpaddal, a fogadótérrel, annak kiskonyhájával, mellékhelyiségeivel,

1.2.2. a Feladatellátót az 1.1. pontban meghatározottak szerint működésében támogatja, számára a rendezvénytervhez illeszkedően, a megállapodás szerint legalább évi 2 alkalommal, illetve igény szerint a Feladatellátó által javasolt más alkalmakkor, egyeztetve fellépési, bemutatkozási lehetőséget biztosít. A támogatás magában foglalja a 2 koncert alkalmával a színpadot a fogadótérrel, a színházteremmel, az öltözőkkel, a fellépés előtti főpróbahéten három napon szükséges próbákra a színpadot az öltözőkkel,

1.2.3. a megállapodás időtartama alatt az Ör. 15. § (1) bekezdése szerinti előnyt biztosítja a közművelődési feladatellátást biztosító szervezetrendszer finanszírozási sorrendjének kialakítása során,

1.2.3. támogatja a Feladatellátót jelen megállapodás szerinti feladatainak ellátásához szükséges és egyéb pályázatainak megvalósítása során,

1.2.4. az Egyesület működését támogatja a BBK épületében lévő, egyesületi kezelésben lévő fúvósraktár térítésmentes biztosításával, illetve zenei célú fénymásolási lehetőség biztosításával, amely értéke a mindenkori szolgáltatási díj 50%-a.

* 1. Feladatellátó a közművelődési feladatellátás keretében
     1. díjmentesen biztosítja az igénybevevők részére az általa szervezett foglalkozásokon, közösségi akciókon való részvételt, információs anyagokat,
     2. térítésért igénybe vehető szolgáltatásként biztosíthatja a rendezvényeken való részvételt.
  2. A felek megállapodnak abban, hogy a vállalt feladatok színvonalas ellátása érdekében

1.4.1 együttműködve mindent megtesznek azért, hogy a Feladatellátó a feladatellátás céljából állami- és egyéb pályázati, szponzorálási, illetve egyéb anyagi vagy természetbeni támogatásokhoz jusson,

1.4.2. a Feladatellátó által a működés során termelt bevételre az Önkormányzat nem tart igényt, a működési költségek és vállalt feladatellátása fedezetére a Feladatellátónál hagyja.

2. **A megállapodás időbeli hatálya**

2.1. Felek jelen megállapodást a megállapodás aláírását követő 3 év, határozott időre kötik. A megállapodást a felek annak lejárta előtt felülvizsgálják és kölcsönös akaratuk esetén meghosszabbítják.

3. **Egyéb kötelezettségek, jogok**

3**.1.** Feladatellátó kötelezettséget vállal arra, hogy

3.1.1. az 1. pontban meghatározott helyen a tőle elvárható legmagasabb szakmai szinten és módon ellátja a jelen megállapodás 1.1. pontjában meghatározott egyes helyi közművelődési feladatokat a megállapodás 2.1. pontjában rögzített időpontig.

3.1.2. az Ör.-ben foglalt, a közművelődési megállapodás tárgyát képező feladatok körében biztosítja a lakosság, érintettek részvételének egyenlő lehetőségét és a törvény 2-3. §-ában meghatározott alapelvek érvényesülését,

3.1.3. kiadványaiban és promóciós anyagain biztosítja az Önkormányzattal egyeztetett módon a város logójának feltüntetését,

3.1.4. az általa vállalt közművelődési feladatok ellátására szükség szerint a jogszabályban előírt végzettségű szakembert alkalmaz, azzal együttműködik,

3.1.5. közművelődési tevékenységéről a jogszabályban előírt kötelező nyilvántartást, az évi statisztikai adatszolgáltatást az önkormányzat részére (közvetlenül a Közszolgáltató felé) biztosítja,

3.1.6. az általa ellátott közművelődési tevékenység vonatkozásában az Önkormányzat felé tárgyévet követő év január 31. napjáig elszámolást, pénzügyi és szakmai beszámolót nyújt be,

3.1.7. tűri és együttműködik abban, hogy az Önkormányzat jelen megállapodás szerinti feladatok megvalósításának minőségét, szabályszerűségét érvényes szakértői engedéllyel rendelkező szakember, illetve szakfelügyelő közreműködésével vizsgáltatja, helyszíni ellenőrzést végezhet, kapcsolódó irataiba betekinthet, információt kérhet és kaphat.

3.2. Feladatellátó jogosult arra, hogy

3.2.1. a közművelődési megállapodásban rögzített feladatok ellátásán kívül a törvény és az önkormányzati rendelet céljaival egyező művelődési igényekre szolgáltatásokat kínáljon,

3.2.2. akár önkormányzati támogatással a pályázatokon részt vegyen,

3.2.3. az Önkormányzat éves költségvetéséből civil szervezetek támogatására, a Feladatellátó által ellátott közművelődési tevékenység arányában támogatásban részesüljön, mely esetben a támogatás mértéke az Önkormányzat anyagi lehetőségeinek függvényében, az Önkormányzat éves költségvetésében kerül meghatározásra,

3.2.4. egyéb feladatai ellátáshoz további támogatásért forduljon az Önkormányzathoz.

3.3. A megállapodás végrehajtásának felelőseként

3.3.1. Feladatellátó Bártol Zsófia elnököt nevezi meg. Elérhetőségei: tel.: 06-20-824-5071, e-mail: [kunazsofi@gmail.com,](mailto:kunazsofi@gmail.com,)

3.2.2. Önkormányzat Horváth Bálint, alpolgármestert nevezi meg. Elérhetőségei: tel.: 06-20-941-8256, e-mail: [horvath.balint@martonvasar.hu](mailto:horvath.balint@martonvasar.hu).

3.2.3. a Martonvásár Városi Közszolgáltató Nonprofit Kft. Tóth Balázs Károly ügyvezetőt nevezi meg. Elérhetőségei: tel.: 06-20-488-5200, e-mail: [martonsport@martonvasar.hu](mailto:martonsport@martonvasar.hu)

1. **Egyéb rendelkezések**
   1. Felek kijelentik és rögzítik, hogy jelen megállapodás a Felek kölcsönös egyetértésével, a megállapodás céljának sérelme nélkül bármikor módosítható, illetve megszüntethető.

4.2. Megszűnik a szerződés, amennyiben Feladatellátó a feladatellátásra irányadó jogszabályi követelményeknek, így különösen az Ör. 12./A § (2) bekezdése szerinti feltételeknek nem tesz eleget, amennyiben Önkormányzat feladat ellátási kötelezettsége megszűnik és a feladat önkéntes ellátásról nem határoz. Jelen megállapodást bármelyik fél súlyos vagy ismételt szerződésszegés esetén azonnali hatállyal felmondhatja. 4.3. A felek kötelezik magukat arra, hogy a közművelődési megállapodás végrehajtása során köztük támadt vitát, a megállapodás céljának megvalósulása érdekében tárgyalás útján rendezik.

4.4. A Felek együttműködésének jogszabályi alapja a törvény 76. § (2) bekezdése, 79. §-a és jelen szerződés 1.1. pont szerinti rendelkezései, melyek körülírják jelen közművelődési feladat ellátási megállapodásban végezhető kulturális tevékenységek körét és azok kereteit. Jelen Közművelődési megállapodásban nem szabályozott kérdésekben a polgári törvénykönyvről szóló 2013. évi V. törvény (Ptk.) szabályai az irányadók.

4.5. Felek kijelentik, hogy a megállapodás aláírására jogosultak, arra felhatalmazással rendelkeznek. Jelen megállapodást Martonvásár Város Önkormányzatának Képviselő-testülete …/2024. ... határozatával fogadta el.

4.6. Felek megállapodnak, hogy a közöttük korábban létrejött közművelődési megállapodás jelen megállapodás aláírásával egyidejűleg hatályát veszti.

A jelen megállapodást a Felek elolvasást követően jóváhagyólag, mint akaratukkal egyezőt aláírásukkal látják el.

Martonvásár, 2024.

Bártol Zsófia Dr. Szabó Tibor

elnök polgármester

Martonvásári Martonvásár Város

Fúvószenei Egyesület Önkormányzata

Tóth Balázs Károly

Ügyvezető

Martonvásár Városi

Közszolgáltató Nonprofit Kft

Ellenjegyezte:

Dr. Szabó-Schmidt Katalin

jegyző

Martonvásár Város Önkormányzata